رولان گاروس‌ تک کیشیلر فینالین‌دا رافائل نادال، کسپر رودو ۳:۰ حسابی ایله مغلوب ائد‌رک، فرانسا آچیق شامپیوناسیندا ۱۴، توپلامدا ایسه ۲۲.جی گرند اسلم شامپیونلوغونو قازاندی.
فرانسا آچیق تنیس تورنمنتینین فینالیندا رافائل نادال و کاسپر رود قارشی قارشییا گلدی.
یاریشمادا رافائل نادال رقیبینی ۶-۳، ۶-۳ و ۶-۰ ستلرله ۳-۰ حسابی ایله مغلوب ائتدی.
"تورپاق میدانلارین سلطانی"، الده ائتدیگی غلبه‌دن سونرا آچیقلامالار وئردی.
امکلی اولاجاغی ادعا ائدیلن نادال، "رولان گاروس تاریخین ان یاخشی تورنیمنتیدیر. بورادا اولماق اؤز ائویمده اولما حسی وئریر. بیر شامپیونلوق و بیر فینال داها منیم اوچون هر شئی دئمکدیر. گله‌جک‌ده نه اولاجاغینی بیلمیرم، اما ساواشماغا داوام ائد‌جه‌یه‌م" دئدی.
